

**(Această versiune consolidată a actului administrativ este un instrument de documentare, are doar scop informativ și nu produce efecte juridice, fiind elaborată în temeiul:**

* **art. 70^1 din Legea nr. 24/2000, republicată, cu modificările și completările ulterioare;**
* **modificărilor și completărilor aduse prin Hotărârea Consiliului Județean Cluj nr. 201/17.10.2024: art. 2, art. 3, art. 8^1, precum și Anexele 1-3)**

**H O T Ă R Â R E**

**privind aprobarea** **Proiectului** **”Modernizarea și reabilitarea drumurilor județene DJ 170B și DJ 103K”** **și a indicatorilor tehnico-economici aferenți acestuia**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 82 din 15.05.2024 privind aprobarea Proiectului ”Modernizarea și reabilitarea drumurilor județene DJ 170B și DJ 103K” și a indicatorilor tehnico-economici aferenți acestuia, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20700/15.05.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 20690/15.05.2024 și nr. 20691/15.05.2024 şi de Avizul cu nr. 20700 din 16.05.2024 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b), c), d) și f), alin. (3) lit. f) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 41 - 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
* Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârii Guvernului nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare;
* Ghidul solicitantului ”Programul Regional Nord-Vest 2021-2027, Construirea/reabilitarea legăturilor rutiere secundare către rețeaua rutieră și nodurile TEN-T, Obiectiv de Politica 3 O Europă mai conectată prin creșterea mobilității, Prioritatea 5 O regiune accesibilă, Obiectiv specific 3.2. Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, apel de proiecte PRNV/2023/521/1”, cu modificările și completările ulterioare;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Proiectul ”Modernizarea și reabilitarea drumurilor județene DJ 170B și DJ 103K” în vederea finanțării acestuia în cadrul Programului Regional Nord-Vest 2021-2027, apel de proiecte PRNV/2023/521/1.

**Art. 2.** Se aprobă valoarea totală a Proiectului ”Modernizarea și reabilitarea drumurilor județene DJ 170B și DJ 103K” în cuantum de 317.056.763,18 lei (inclusiv TVA)

***(Art. 2 a fost modificat de pct.1 al art.I din Hotărîrea Consiliului Județean Cluj nr. 201/2024).***

**Art. 3.** Se aprobă contribuția proprie în proiect a UAT Județul Cluj în cuantum de 24.031.839,00 lei (inclusiv TVA), reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 5.857.598,90 lei (inclusiv TVA), reprezentând cofinanțarea Proiectului ”Modernizarea și reabilitarea drumurilor județene DJ 170B și DJ 103K

***(Art. 3 a fost modificat de pct.2 al art .I din Hotărîrea Consiliului Județean Cluj nr. 201/2024).***

**Art. 4.** Sumele reprezentând cheltuielile conexe ce pot apărea pe durata implementării Proiectului ”Modernizarea și reabilitarea drumurilor județene DJ 170B și DJ 103K”, pentru implementarea proiectului în condiții optime, se vor asigura din bugetul propriu al Județului Cluj.

**Art. 5.** Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor.

**Art. 6.** Se vor asigura toate resursele și condițiile ca la momentul recepției lucrărilor implementate prin Proiectul ”Modernizarea și reabilitarea drumurilor județene DJ 170B și DJ 103K”, finanțat prin PR NV 2021-2027, întregul traseu să fie funcțional, în integralitatea sa (inclusiv tronsoanele finanțate din alte surse de finanțare), asigurându-se conectarea la rețeaua TEN-T.

**Art. 7.** Sumele reprezentând cheltuieli pentru asigurarea funcționării, întreținerii și serviciile asociate necesare Proiectului ”Modernizarea și reabilitarea drumurilor județene DJ 170B și DJ 103K” pe întreaga perioadă de durabilitate a acestuia se vor suporta din bugetul propriu al Județului Cluj.

**Art. 8.** Se aprobă indicatorii tehnico-economici ai obiectivului de investiții ”Modernizarea și reabilitarea drumurilor județene DJ 170B și DJ 103K” cuprinși în **anexa nr. 1** care face parte integrantă din prezenta hotărâre.

**Art. 8^1** **(1)** Se aprobă modificarea traseului DJ 103K conform planului de situație cuprins în **anexa nr. 3** care face parte integrantă din prezenta hotărâre.

**(2)** Se aprobă declanșarea procedurii de expropriere a terenurilor proprietate privată, situate pe traseul stabilit conform anexei nr. 3 la prezenta hotărâre, în conformitate cu dispozițiile Legii nr. 255/2010, cu modificările și completările ulterioare.

**(3)** Suma necesară pentru plata despăgubirilor aferente exproprierilor necesare se asigură de la bugetul Județului Cluj.”

***(Art. 8^1 a fost introdus de pct.3 al art .I din Hotărîrea Consiliului Județean Cluj nr. 201/2024).***

**Art. 9.** Se aprobă descrierea obiectivului de investiții ”Modernizarea și reabilitarea drumurilor județene DJ 170B și DJ 103K” cuprinsă în **anexa nr. 2** care face parte integrantă din prezenta hotărâre.

**Art. 10.** Se mandatează Președintele Consiliului Județean Cluj, domnul Alin Tișe, să semneze, în numele și pentru Județul Cluj, toate actele necesare precum și contractul de finanțare aferent proiectului prevăzut la art. 1.

**Art. 11.** La data comunicării prezentei hotărâri, se abrogă Hotărârea Consiliului Județean Cluj nr. 177/2022 privind aprobarea indicatorilor tehnico-economici ai obiectivelor de investiții din cadrul Proiectelor "Modernizarea drumului județean DJ 103K Capușu Mare - Rișca - Beliș km 9+435 - km 35+155 și DJ 103L intersecție cu DJ 103K Rîșca, km 5+100 - km 8+000" și "Modernizare drumului județean DJ 170B Topa Mica - Așchileu Mic, km 0+000 - km 8+000".

**Art. 12.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanțe, Resurse Umane și Direcţia Dezvoltare şi Investiţii.

**Art. 13.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii; Direcției de Administrare Drumuri Județene, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 82 din 16 mai 2024**

*Prezenta hotărâre a fost adoptată cu 32 de voturi “pentru”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*